Hokkus Pokkus

**Hokkus Pokkus** on Disneyn sekametelisoppaleffa noidista, jotka himoitsevat nuoruuden energiaa pysyäkseen jokseenkin siedettävän näköisinä. Noitaressukat lopulta teloitetaan seuraamuksena erään nuoren tytön elinvoimien imutuksesta. Heidän irtaimistonsa takavarikoidaan museokäyttöön, jossa taikaesineet lojuvat vielä kolmesataa vuotta myöhemmin. Paikan päätyessä hylätyksi, käyvät kolme teiniä sytyttämässä halloween villityksissään taikakynttilän, joka herättää noidat 90-luvulle. Kynttilä on valitettavasti sekundaa ja he pysyvät hengissä vain yön ajan. Muksut ja noidat käyvät leffan ajan taistelua loitsukirjasta, jota ilman noidat eivät voi keittää uutta elinvoimalientä henkensä pitimiksi.

## Missä focus focus?

Elokuvan selvä huumoriarvo tulee hupsuista noidista. Heidän persoonallisuuksillaan ei tosin paljoa mässäillä. Yksi on porukan aivot, toinen on tyhmä läski ja kolmas on kiimainen narttu. Heistä yksikään ei vakuuta uhkaavuus- tai huumoriarvollaan, vaikka leffa viljelee jatkuvasti tilaisuuksia laittamalla 1600-luvun noidat ihmettelemään esimerkiksi bussia. Pakkaa sekoittaa entisestään meneillään olevalla halloweenilla, joka saa heidät luulemaan helvetin olevan irti. Samaten teinien on hankala saada ketään puolelleen, koska noidat sulautuvat halloween asujen joukkoon.

Noitien vastapelureina toimii kolme eri teiniä. Heidän liideri on juuri kaupunkiin muuttanut teinipoika, jolta pöllittiin päivän aikana kengät ja halloween namut. Joukkoon on takertunut myös hiukan karismaattisempi mutta liian vähälle huomiolle jäänyt potentiaalinen likkakaveri. Kolmantena pyöränä on teinipojan pikkusisko, joka 8 vuoden iästään huolimatta on käsikirjoitettu elokuvan älykkäimmäksi hahmoksi, jonka suuhun mikään hänen suustaan tuleva repliikki ei sovi. Kolmikko tarjoaa leffaa katsoville muksuille samaistuttavat hahmot, vaikka nämä tylsät teinit eivät teekään oikeastaan mitään järkevää. Heillä on jengissään myös 300 vuotta takaperin kissaksi muutettu teinipoika, joka jostain syystä ei tarjoa leffalle muuta kuin maskottiainesta.

Elokuva yrittää epätoivoisesti seurata molempia joukkoja, muttei hyödynnä kumpaakaan porukkaa koko potentiaaliinsa. Teinit tekevät jatkuvasti hölmöjä ratkaisuja paetakseen noitia, kun taas noidat ovat säälittäviä, puudeleita karkuun juoksevia pelkureita. Kenessäkään ei ole juurikaan karismaa tai muistettavia piirteitä. Leffa on samaan aikaan teiniromanssi neitsyydestään eroon tahtovasta pojasta ja lasten komedia kädettömistä noidista. Teineille leffa on liian lapsellinen, kun taas lapset tuskin ovat noitien lisäksi muusta kiinnostuneita.

Jos leffan noitina olisi hauskemmat näyttelijät, fokus pysyisi heissä enemmän ja he osaisivat olla vakavasti otettavia, olisi ainakin toinen puoli leffasta onnistunut. Lisäksi kaikkien hahmojen typerät päätöset eivät ole itsessään hauskoja, vaan saavat juonta järkeilevät katsojat luovuttamaan. Koko leffan juonen olisi voinut välttää, mikäli yli 300 vuotta vanha kissa olisi piilottanut taikakynttilän kolmensadan vuoden aikana tai ainakin vartioinut noitien kamppeita. Hänkin lopulta vain on osana leffaa tarjoamatta mitään.

Tiivistettynä: Hokkus pokkus ei ole hauska eikä myöskään hyvä teinidraama. Hahmoista tahtoisi välittää mutta he eivät ansaitse sitä. Panokset ovat kovat mutta ne eivät tunnu siltä kuin vasta ihan loppupäässä elokuvaa.